open-index/open-wikipedia-markdown huggingface dataset:
Պարկ-ավենյու, 432

**Պարկ-ավենյու, 432** (), գերհզոր բարձրահարկ  երկնաքեր, կառուցված  Նյու Յորքի Միդթաուն շրջանում, Պարկ-ավենյու 56 և 57 փողոցների միջև։ Նախագիծը մշակել է CIM Group-ը։ Շինարարությունը սկսվել է 2012 թվականին և ավարտվել 2015 թվականի դեկտեմբերին։ Նախնական պլանի բարձրությունը կազմելու էր 396 մետր։ Շինարարությունը կատարվել է 495 տեղանոց քանդված *Drake Hotel* հյուրանացի տեղում, կառուցվծ 1926 թվականին։ Հյուրանոցը 440 միլիոն դոլլարով գնել է կառուցապատող Հարրի Մակլոյը 2006 թվականին, որից հետո այն քանդվել է։ Ազատված տարածքը, իր դիրք պատճառով դարձել էր Նյու Յորքի ամենաթանք տարածքներից մեկը։  Շինարարության ընդհանուր գումարը կազմել է  1,25 միլլիարդ  դոլլար։ Շնությունը 426 մետր բարձրությամբ հանդիսանում է  Միացյալ Նահանգների և աշխարհի ամենաբարձր բնակելի շենքերից երրորդ շինությունը աշխարհում։ Այս շինությունը Նյու Յորքում բարձրությամբ երկրորդն է առևտրի համաշխարհային կենտրոնից հետո։ Պարկ-ավնեյուի տանիքի բարձրությունը 432 մետր է առևտրի համաշխարհային կենտրոնից բարձր է 9,8 մետրով, սակայն վերջինս ավելի բարձր է իր ծայրաձողի հաշվին։

## Դիզայն
Դիզայնը մշակվել է Ուրուգվայի ճարտարապետ  կողմից, հիմք ընդունելավ «Մաքուր երկրաչափական ձև»՝  քառակուսի հայեցակարգի հիման վրա։ Շինության 85 հարկերից յուրաքանչյուրը ունի քառակուսու ձև 368,7 մ² մակերես, յուրաքանչյուր կողմում վեց հատ կառակուսի 9,3 մ² լուսամուտներ։ Ռաֆայել Վինյոլին նկարագրել է  երկնաքերի ազդեցությունը Մանհեթոնի տեսարանին հետևյալ կերպ՝
  Դժվար էր ընտրել ավելի հարմար Նախագիծ։ Մեր նպատակն էր ստեղծել այնպիսի մի բան, որը հավերժական կլինի, որը կդառնար Մանհեթնի համայնապատկերի անբաժանելի մասը, նրա նոր խորհրդանիշը։
Ինտերիերը ստեղծվել է *Deborah Burke Partners*  և *Bentel & Bentel*  դիզայներական բյուրոների կողմից, որոնք աշխատել են նաև  ռեստորանների տեսքի վրա  Eleven Madison Park և  Gramercy Tavern։ Գլխավոր կառուցապատող Հարրի Մակլոուն հայտարարել է, որ հպարտանում է իր կառուցած երկնաքերով, որը երևալու է Նյու Յորքի բոլոր կաղմիրից և որը կզարդարի քաղաքի ուրվագիծը։ Նորաձևության գծով խորհրդատու Թիմ Գանն շինությունը նկարագրել է ինչպես  «Պարզապես բարակ սյուն»։

## Հարկաբաժիններ
Յուրաքանչյուր հարկ ունի 3,84 մետր բարձրություն։ Համատիրության տարածքը 32,6 մ² է։ Բնակարանների գինը, որոնց ընդհանուր քանակը 104 կլինի, մի քանի միլիոնից տատանվում է մի քանի տասնյակ միլիոն  դոլարների։ Ամենաթանկ բանակարանները իրենցից ներկայացնում են պենտհաուս վեց ննջասենյակներով,  յոթ լոգարաններով և գրադարանով, ընդհանուր առմամբ 95 միլիոն դոլլար արժողությամբ։ Պենտհաուսը գնել է  Սաուդյան Արաբիայի միլիարդատեր Ֆավազ Ալ Խոկաիրը։ Բացի բնակարաններից, շենքը ներառում է ռեստորան, սաունայի մարզասրահ, լողավազան, բիլիարդ, գոլֆի և  այլ հարմարություններ։

## Հետաքրքիր փաստեր
Միդթաունի շրջանում, որտեղ գտնվում է *432 Պարկ-ավենյու*, 2014 թվականին սկսվել է երեք գերհզոր բարձրահարկ բնակելի երկնաքերի շինարարություն՝  225 West 57th Street (472 մ), 111 West 57th Street (438 մ) և 125 Greenwich Street(414 մ)։

## Պատկերասրահ

### Ժամանակագրություն

Պատկեր:432 Park Avenue March 2013.jpg|Մարտ 2013
Պատկեր:432PAJanuary2015.jpg|Հունվար 2015
Պատկեր:432ParkAvenueJuly2015.JPG|Հուլիս 2015


## Տես նաև
* Առևտրի համաշխարհային կենտրոն 1

## Ծանոթագրություններ

Կատեգորիա:2016 հիմնադրումներ ԱՄՆ-ում
Օիզումիի աստղադիտարան

**Օիզումիի աստղադիտարան** (, ՄԱՄ կոդը՝ 411), մասնավոր աստղադիտարան Ճապոնիայի Գումա պրեֆեկտուրայի Օիզումի քաղաքում։

Այս աստղադիտարանում է աշխատել ճապոնացի աստղագետ Տակաո Կոբայաշին։ Աստղադիտարանի հիմնման օրվանից սկսած Կոբայաշին հայտնաբերել է 1200 աստերոիդներ, օգտագործելով 250 մմ աստղադիտակ։

## Ծանոթագրություններ

## Տես նաև
* Տակաո Կոբայաշի

Կատեգորիա:Աստղադիտարաններ Ճապոնիայում
Կատեգորիա:Մասնավոր աստղադիտարաններ
Փոլ Ռոմեր

**Փոլ Մայքլ Ռոմեր** (, ), ամերիկացի տնտեսագետ։ 2002 թվականին արժանացել է Ռեքթենվալդի մրցանակին, Համաշխարհային բանկի գլխավոր տնտեսագետ (2016-հունվար 2018)։ Նյու Յորքի համալսարանի բիզնես դպրոցի տնտեսագիտության պրոֆեսոր։ 2018 թվականին արժանացել է Տնտեսագիտության Նոբելյան մրցանակի «տնտեսական աճի մեջ նորարարությունների և կլիմայի ներդրման համար» (Ուիլյամ Նորդհաուսի հետ համատեղ), մասնավորապես՝ «երկարաժամկետ մակրոտնտեսական վերլուծության մեջ տեխնոլոգիական նորարարությունների ներդրման համար»։

## Կենսագրություն
Մայքլ Ռոմերը Կոլորադո նահանգի նախկին նահանգապետ Ռոյ Ռոմերի որդին։

Մաթեմատիկայի բակալավր (1977) և փիլիսոփայության դոկտոր (1983) տնտեսագիտության բաժնում Չիկագոյի համալսարանում։

Սթենֆորդի համալսարանի, ապա՝ Նյու Յորքի համալսարանի պրոֆեսոր։ Նյու Յորքի համալսարանին կից Մերոնի քաղաքային տնտեսության կառավարման ինստիտուտի տնօրեն։ Տնտեսագիտական հետազոտությունների ազգային բյուրոյի գիտաշխատող։

2016 թվականի հուլիսի 18-ին Համաշխարհային բանկի տնօրեն Ջիմ Յոն Կիմը Փոլ Ռոմերին նշանակել է Համաշխարհային բանկի գլխավոր մասնագետ։ Պաշտոնապես Ռոմերը անցել է աշխատանքի 2016 թվականի հոկտեմբերին։ 2018 թվականի հունվարին Ռոմերը հեռացել է աշխատանքից Համաշխարհային բանկի աշխատակիցների հետ կոնֆլիկտի պատճառով։

## Գործունեություն
Փոլ Ռոմերը Էրրոու-Ռոմեր մոդելի հիմնադիրն է։

Փոլ Ռոմերը նաև Ռոմեր մոդելի հեղինակն է, որում տնտեսական աճի հիմնական շարժիչ ուժը գիտահետազոտական և զարգացման ոլորտում ներդրումների և մարդկային կապիտալում ներդրումների աճն է։ Ռոմերի մոդելների եզրակացություններից մեկն այն է, որ մարդկային կապիտալով և առաջադեմ գիտությամբ տնտեսությունը երկարաժամկետ հեռանկարում աճի ավելի լավ շանսեր ունի, քան այդ առավելություններից զուրկ տնտեսությունը։

Խթանում է զարգացող երկրներում այսպես կոչված «չարտերային քաղաքներ» ( չարտերային քաղաքներ) ստեղծելու գաղափարը, որը պետք է վերահսկվի դրսից՝ զարգացած երկրներից։ Ռոմերը կարծում է, որ նման հատուկ տնտեսական գոտիների ստեղծումը կհանգեցնի օտարերկրյա կապիտալի ներհոսքի և դրանով իսկ կլուծի աղքատության խնդիրը։ Լրագրող և տնտեսագետ Սեբաստիան Մալլաբիի կարծիքով՝ նման նախագծերը մի տեսակ նեոգաղութատիրություն են։ Նախատեսվում էր նման գոտիներ ստեղծել Մադագասկարում և Հոնդուրասում, սակայն նախագծերը չեն իրականացվել։

## Մատենագրություն
* Romer P.M. Increasing Returns and Long-Run Growth (Возрастающая отдача и экономический рост)// The Journal of Political Economy, October, 1986. — pp.&nbsp;1002-1037.
* Romer P.M. New Goods, Old Theory, and the Welfare Costs of Trade Restrictions, 1994.
* Romer P.M. Science, Economic Growth and Public Policy, 1996.

## Մրցանակներ
2018 թվականի հոկտեմբերի 8-ին Փոլ Ռոմերին շնորհվել է Տնտեսագիտության Նոբելյան մրցանակ «երկարաժամկետ մակրոտնտեսական վերլուծության մեջ տեխնոլոգիական նորարարությունների ներդրման համար»։

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Համաշխարհային բանկի գլխավոր տնտեսագետ
Կատեգորիա:Նոբելյան մրցանակի դափնեկիրներ
Կատեգորիա:Չիկագոյի համալսարանի շրջանավարտներ
Ուիլյամ Նորդհաուս

**Ուիլյամ Նորդհաուս** (, ), ամերիկացի տնտեսագետ։

ԱՄՆ Գիտությունների ազգային ակադեմիայի անդամ (2001)։ 2018 թվականին Տնտեսագիտության Նոբելյան մրցանակի դափնեկիր «տնտեսական աճի մեջ նորարարությունների և կլիմայի ներդրման համար» (Փոլ Ռոմերի հետ միասին), մասնավորապես՝ «երկարաժամկետ մակրոտնտեսական վերլուծության մեջ կլիմայի փոփոխությունը ներդնելու համար»։

## Կենսագրություն
Յեյլի համալսարանի բակալավր (1963), Մասաչուսեթսի տեխնոլոգիական համալսարանի փիլիսոփայության դոկտոր։ 1967 թվականից սկսած՝ դասավանդում է Յեյլի համալսարանում (պրոֆեսոր է 1973 թվականից սկսած)։ Փոլ Սամուելսոնի համահեղինակն է (սկսած 12-րդ հրատարակությունից, 1985) «Տնտեսագիտություն» դասագրքի վերջին հրատարակություններում։ Ամերիկյան տնտեսական ասոցիացիայի պատվավոր անդամ է (2004), Ասոցիացիայի նախագահ՝ 2014 թվականից։

## Հիմնական աշխատություններ
* 
* «Հայտնագործություն, տնտեսական աճ և բարեկեցություն. տեխնոլոգիական փոփոխությունների տեսական վերամշակում» (Invention, Growth and Welfare: A Theoretical Treatment of Technological Change, 1969),
* «Էներգետիկ ռեսուրսների արդյունավետ օգտագործում» (The Efficient Use of Energy Resources, 1979):

## Մրցանակներ
2018 թվականի հոկտեմբերի 8-ին Ուիլյամ Նորդհաուսին շնորհվել է Տնտեսագիտության Նոբելյան մրցանակ «երկարաժամկետ մակրոտնտեսական վերլուծության մեջ տեխնոլոգիական նորարարությունների ներդրման համար»։

## Ծանոթագրություններ

## Արտաքին հղումներ
* Curriculum vitae, Ուիլյամ Նորդհաուս 
* William Nordhaus (Yale Home Page) 
* *[http://www.nybooks.com/articles/archives/2015/jun/04/new-solution-climate-club/ A New Solution: The Climate Club]* 4.June, 2015 issue of *[[New York Review of Books]]* regarding *Climate Shock: the economic consequences of a hotter planet* by Martin Weitzman and Gernot Wagner 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Եյլի համալսարանի շրջանավարտներ
Կատեգորիա:Հրեա նոբելյան մրցանակակիրներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Գիտությունների դոկտորներ
Կատեգորիա:Ամերիկացի գիտնականներ
The Old Fashioned Way (երգ)

**"The Old Fashioned Way"** (**Հին ձևով**), ֆրանսահայ աշխարհահռչակ երգիչ Շառլ Ազնավուրի  *Les plaisirs démodés* երգի անգլերեն տարբերակը։

## Հակիրճ տեղեկատվություն
The Old Fashioned Way երգը որպես սինգլ 1973 թվականին թողարկվել է Barclay Records-ի կողմից և  կարճ ժամանակում դարձել հիթ՝Նիդերլանդներում (չարթերում զբաղեցրել է 5-րդ տեղը), Բելգիայում և Մեծ Բրիտանիայում(բրիտանական չարթերում տասնհինգ շաբաթ անընդմեջ զբաղեցրել է բարձր տեղեր)։

Ստորև ներկայացված է երգի տեքստի ֆրանսերեն բնագիրը և դրա անգլերեն տարբերակը.

Dans le bruit familier de la boîte à  la mode 
Aux lueurs psychédéliques au curieux décorum 
Nous découvrons assis sur des chaises incommodes 
Les derniers disques pop, poussés au maximum

C'est là  qu'on s'est connu parmi ceux de notre âge 
Toi vêtue en Indienne et moi en col Mao 
Nous revenons depuis comme en pèlerinage 
Danser dans la fumée à  couper au couteau

Viens découvrons toi et moi les plaisirs démodés 
Ton cœur contre mon cœur malgré les rythmes fous 
Je veux sentir mon corps par ton corps épousé 
Dansons joue contre joue 
Dansons joue contre joue

Viens noyée dans la cohue, mais dissociés du bruit 
Comme si sur la Terre il n'y avait que nous 
Glissons les yeux mi-clos jusqu'au bout de la nuit 
Dansons joue contre joue.

Dance in the Old Fashioned Way, won't you stay in my arms ?

Just melt against my skin and let me feel your heart,

Don't let the music win by dancing far apart.

Come close where you belong, let's hear our secret song.

Dance in the Old Fashioned Way, won't you stay in my arms ?

And we'll discover highs we never knew before,

If we just close our eyes and dance around the floor.

That gay old fashioned way that makes me love you more.

Dance in the Old Fashioned Way, won't you stay in my arms ?

And we'll discover highs we never knew before,

If we just close our eyes and dance around the floor.

That gay old fashioned way that makes me love you more.

https://www.letssingit.com/charles-aznavour-lyrics-the-old-fashioned-way-les-plaisirs-d%C3%A9mod%C3%A9s-n13gvh7
LetsSingIt - The Internet Lyrics Database

## Այլ կատարողներ
*Ֆրեդ Ասթեր (Fred Astaire)
**Մանտովանի* նվագախումբ (Mantovani Orchestra)
*Պաուլա Քլարք (Petula Clark)
*Շիրլի Բասսի (Shirley Bassey)
*Հելեն Ռեդի (Helen Reddy)

## Որպես կինոնկարների սաունդթրեք
*Լայն փակված աչքեր (Eyes Wide Shut) (1999 թ.) (performed by Victor Silvester Orchestra)
*Ջեք Սփաններ (Jake Spanner, Private Eye) (1989 թ.) (TV)
*Պուպրիկներով շոու (The Muppet Show), Դրվագ #1.9 (1976 թ.)
*Տասը փոքրիկ հնդկացիներ (Ten Little Indians) (1974 թ.)

## Սկավառակագրություն
* Charles Aznavour - 40 chansons d'or (ալբոմ, 1996 թ.)
## Ծանոթագրություններ

## Արտաքին հղումներ
*Aznavour at IMDB
*charles-aznavour/greatest-golden-hits/ Greatest Golden Hits by Charles Aznavour on MSN Music

Կատեգորիա:Շառլ Ազնավուրի երգեր
Իվան Ֆիոլիչ

**Իվան Ֆիոլիչ** (, ), խորվաթ ֆուտբոլիստ, խորվաթական «Օսիեկ» ֆուտբոլային ակումբի կիսապաշտպանն է։

## Կարիերա
Ֆիոլիչը ֆուտբոլիստի կարիերան սկսել է Դինամոյում։ Խորվաթիայի առաջնությունում իր մեկնարկային հանդիպումն անցկացրել է 2014 թ․ մայիսի 10-ին, երբ թիմը մրցում էր «Իստրա 1961» ակումբի հետ։ 2015 թ․ ամռանը ֆուտբոլիստը տեղափոխվում է «Լոկոմոտիվա»։ Խորվաթիայի առաջնությունում իր առաջին գոլը խփում է հուլիսի 20-ին, երբ թիմը մրցում էր Իստրա 1961-ի հետ։ Լոկոմոտիվայի կազմում անցկացրած մրցաշրջանից հետո վերադարձել է Դինամո։

## Նվաճումներ
 **[[Դինամո Զագրեբ]]**
* Խորվաթիայի չեմպիոն ֊ 2013/14, 2014/15
* Խորվաթիայի գավաթակիր ֊ 2014/15, 2016/17

## Ծանոթագրություններ

## Հղումներ
* Ֆիոլիչը hrnogomet.com կայքում
* 
* 

Կատեգորիա:1996 ծնունդներ
Կատեգորիա:Անձինք այբբենական կարգով
Կատեգորիա:Ապրիլի 29 ծնունդներ
Կատեգորիա:Գենկի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Զագրեբ քաղաքում ծնվածներ
Կատեգորիա:Լոկոմոտիվայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Դեզերտ Իգլ աստղադիտարան

**Դեզերտ Իգլ աստղադիտարան** (, ՄԱՄ կոդը՝ 333), մասնավոր աստղադիտարան, տեղակայված ԱՄՆ Արիզոնա նահանգի Բենսոն քաղաքի մոտ։ Այստեղ է աշխատում կանադացի սիրող աստղագետ Ուիլյամ Յոնը։ Աստղադիտարանի հիմնական գործունեության ուղղությունն է գիսաստղերի և աստերոիդների հետազոտությունները, ներառյալ Երկրին մոտեցող աստերոիդների հետազոտությունները։

Աստղադիտարանում Ուիլյամ Յոնը հայտնաբերել է ավելին քան 1500 աստերոիդներ։

## Տես նաև
* Սիրողական աստղագիտություն

## Ծանոթագրություններ

## Արտաքին հղումներ
* Desert Eagle Observatory Homepage

Կատեգորիա:Աստղադիտարաններ ԱՄՆ-ում
Կատեգորիա:Մասնավոր աստղադիտարաններ
Իսֆար Սարաբսկի

**Իսֆար Այդին օղլի Ռզաև-Սարաբսկի** (, ), ադրբեջանցի դաշնակահար և կոմպոզիտոր; 2009 թվականին անցկացվող  դաշնակահարների փառատոնը ՛«*Montrö jazz*»ի հաղթողը, Ադրբեջանի վաստակավոր արտիստ (2010), «Զիրվե» պետական մրցանակի դափնեկիր։

## Կենսագրություն
Իսֆար Սարաբսկին ծնվել է 1989 թվականի նոյեմբերի 2-ին Բաքվում։ Նա ստացել է իր առաջին երաժշտական կրթությունը Բյուլ-բյուլի անվան երաժշտական դպրոցում։ Ավարտել է Բաքվի երաժշտական ակադեմիան։ Ներկայումս ուսանում է Բերքլիի երաժշտական քոլեջում։

Նա հանդես է եկել աշխարհի հեղինակավոր համերգասրահներում որպես «*Royal Albert Hall*», «*Queen Elizabeth Hall*», *“Miles Davis Hall”*, Jazz Club *“Vibrato”*, *Jazz Club Ronnie Scott's*, Jazz Club *“Zinko”*, *“The Konzerthaus”*, Jazz Club *“Asphalt”*, Jazz Club *“Duc des Lombards”*, Jazz Club *“Porgy & Bess”*, Jazz Club *“Bird’s Eye”*, *“Teatre Apollo”*: Իսֆար Սարաբսկին մասնակցել է Շվեյցարիայում, Նորվեգիայում, Ֆրանսիայում, Ռուսաստանում, Վրաստանում և Ռումինիայում  անցկացված փառատոններին։ Նա նաև մասնակցել է «Jazz Day» ՅՈՒՆԵՍԿՕ-ում։

Նա 2015, 2016, 2017, 2018 թվականներին պարգևատրվել է  նախագահական մրցանակով Ադրբեջանում։

## Արտաքին հղումներ
### Վիդեո
* Isfar Sarabski - Montreux Jazz Club - Novruz
* İsfar Sarabski - Qaytağı
* Isfar Sarabski JAZZ CONCERT

## Ծանոթագրություններ

Կատեգորիա:Ադրբեջանցի ջազմեններ
Կատեգորիա:Ադրբեջանցի դաշնակահարներ
Կատեգորիա:Ադրբեջանցի կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Վոլվայի գուշակությունը

**Վոլվայի գուշակությունը** (), սկանդինավյան «Ավագ Էդդա» էպոսի առաջին առասպելը։ Völu բառը հին իսլանդերենում նշանակում է գուշակ, իսկ spá նշանակում է գուշակությունը, այսինքն բառացի կլինի գուշակուհու գուշակությունը։

## Նկարագրություն
Երգում հիմնական գործող անձինք երկուսն են՝ գուշակուհի Վոլվան և սկանդինավյան դիցարանի գերագույն աստված Օդինը։ Այն գաղտնախորհուրդը, որին տիրապետում է Վոլվան, մի ծածուկ, անդրշիրիմյան  ուսմունք է, որի համաձայն կան բանականությանը անհասանելի խորհրդավոր գերբնական և անդրշիրիմյան ուժեր։ Դրանք կարող են զգացվել միայն ընտրյալների կողմից, ինչպիսին է Օդինը, որի առաջ հասանելի է Վոլվայի աշխարհը։ Գրագիտության ու հզորության հովանավոր գերագույն աստված Օդինը բարձրահասակ է ու հաղթանդամ, նրա կզակը շարունակվում է երկար ճերմակ մորուքով։ Նա հագել է երկար մոխրագույն փարաջա և կրում է կապույտ գլխարկ։ Ձեռքին բռնում է Հունգնիր անունով անվրեպ ու սրբազան նիզակը։ Աստվածների հայրը թեև սովորաբար կրում է արծվակերպ սաղավարտ, սակայն երբ հարցուփորձ անելու համար շրջում է այն ու այնտեղ, ծպտվելու համար կրում է դեմքի կեսը ծածկող լայնեզր գլխարկը։

Վոլվան գտնվում է անդրաշխարհ Հելի մի գերեզմանոցում, որտեղ խորը քնի մեջ պառկած է իր սառը մահճում, և միայն հատուկ կախարդանքը կարող է նրան արթնացնել։ Օդինը տիրապետում է այդ հնարքին և արթնացնում է Վոլվային։ Սա, արթնանալով, ոչ միայն Օդինին, այլև ի լուր աշխարհի սկսում է բազմաթիվ փոխաբերություններով  ու խորհրդանիշներով հաղորդել անհիշելի ժամանակներում տեղի ունեցած արարչագործության մասին, նկարագրել տիեզերքի ու աշխարհի արարումը, ինչպես նաև խորհրդավոր, գերբնական ու անդրաշխարհային ուժերի՝ հսկաների, թզուկների, ալֆերի (անգլիական բանահյուսության մեջ՝ էլֆեր) և այլ էակների մասին։ Վերջում Վոլվան հայտնում է Ռագնարոկ անունով սարսափելի պատերազմի մասին, որի արդյունքում կործանվելու են աստվածները, հսկաներն ու աշխարհը։

Ճիշտ է, ուժեղ են աստվածները, որոնք կառավարում են իրենց կանոնակարգի համաձայն, և ճիշտ է, ուժեղ են նաև հսկաները, որոնք ձգտում են աստվածների հետ հավերժ պայքարի միջոցով կործանել կառավարման պարտադրված եղանակները, սակայն ո՛չ աստվածային ամենակարող զորությունը, ո՛չ էլ հսկաների հրեշային անխորտակելի և կործանարար ուժը չեն կարող խախտել տիեզերքի ամբողջական կառուցվածքը, քանի որ և՛ աստվածների, և՛ հսկաների, և՛ մարդկային սերունդների, և՛ ամենազոր տիեզերքի տերն ու տիրակալը Ճակատագիրն է։ Ահա, սա է գուշակուհու հաղորդած պատգամի բուն էությունը։ Վերջում սկիզբ է առնում աշխարհի երկրորդ ծննդյան նկարագրությունը։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Բանահյուսություն
Կատեգորիա:Էպոս
Միայնակը (ֆիլմ)

**«Միայնակը»** (), 2003 թվականի ամերիկա-գերմանական մարտաֆիլմ՝ նկարահանված ռեժիսոր Ֆ. Գերի Գրեյի կողմից։ Ֆիլմի պրեմիերան տեղի է ունեցել 2003 թվականի ապրիլի 4-ին Մեծ Բրիտանիայում, ԱՄՆ-ում և Կանադայում։ Ռուսաստանում ֆիլմը վաճառքի է հանվել 2003 թվականի հուլիսի 17-ին։ Ֆիլմի արտադրության բյուջեն կազմում էր 36 միլիոն, ընդհանուր շահույթը՝ 44 միլիոն դոլար։ Գլխավոր դերերում Վին Դիզել, Թիմոթի Օլիֆանտ, Լորենս Թեյիթ։

## Սյուժե
Նահանգի  ոստիկանության թմրանյութերի դեմ պայքարի հատուկ բաժինը փորձում է ձերբակալել Մեքսիկայի թմրավաճառին։ Այդ ժամանակ «Դիաբլո» կոչվող պլանտացյաի տարածքի և նարկոբարոնի տիտղոսի համար պայքար է սկսվում։ Հանցագործը բանտարկված է, առաջադրանքը կատարված է։ Ամեն ինչ կարծես թե լավ էր, բայց գլխավոր հերոսի՝ Շոն Վեթերի կինը սպանվում է ուղարկված մարդասպանի կողմից։ Գլխավոր հերոսը հուսահատության մեջ անընդհատ իրեն նույն հարցն է տալսի. Ով և ինչու։ Հաջորդ գործողության ընթացքում Վեթերը ծեծում է կասկածյալներից մեկին, ում համարում էր իր կնոջ սպանողը։ Ոստիկանության պետը 6 ամսով Շոնին զրկում է ոստիկանական նշանից։ Բայց նա չի դադարում պայքարե։ Նրա մտերիմ ընկեր և գործընկեր Դեմետրիուսի օգնությամբ նա սկսում է տեղեկություններ փորփրել «Սատանայի» մասին։ Ընդ որում, հենց նարկոբարոն Մեմո Լորսերոնը, ում բանտարկել էր Շոնը, տեղեկություններ էր հաղորդում Շոնին։ Նա իր տեսակետն ունի Դիաբլոյի վերաբերյալ. առաջին հերթին նա սպանել է Շոնի կնոջը և երեխային, երկրորդը Շոնին խոստացել է հանել դաշնային բանտից։ Շոնը իր գործընկեր և մտերիմ ընկեր Դեմետրիուսի հետ, հասնում է թմրանյութերի բիզնեսի գագաթ՝ դեպի  «Դիաբլո»։ Վերջապես, հասնելով Դիաբլո, Շոնը սպանեց նրան և Դիմետրիուսի հետ տուն է վերադառնում։ Բայց սա վերջը չէ. Լուսերոյին տեղափոխող ավտոբուսի վրա սկսվում են կրակել, և Լյուսերոն փախչում է։ Փաստերն ապացուցում են, որ մարդասպանը հենց Լուսերոն է։ Այդ ժամանակ Շոնը անձամբ գնում է Լուսերոյի հայրենիք։ Վեթերը Լուսերոյին հանձնում է իշխանությանը։

## Դերերում

## Ծանոթագրություններ

## Արտաքին հղումներ
* Ֆիլմի պաշտոնական կայք

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2003 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական մարտաֆիլմեր
Կատեգորիա:Գերմանական քրեական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆելիքս Գարի Գրեյի ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կարին Ալֆրեդսոն

**Կարին Ալֆրեդսոն** (, ), շվեդ գրող, լրագրող։

## Գործունեություն
Հոդվածներ է գրել OmVärlden ամսագրի համար։ Ալֆրեդսոնը եղել է Շվեդիայի ազգային հեռուստաընկերության SVT1 հեռուստաալիքի մի քանի ծրագրերի խմբագիր։ Ումեո համալսարանում եղել է լրագրության այցելու դասախոս։ Իր ներդրումն է ունեցել *The Tattooed Girl: The Enigma of Stieg Larsson and the Secrets Behind the Most Compelling Thrillers of Our Time* անթոլոգիայում։ Կարին Ալֆրեդսոնի գրքերը, ներառյալ քրեական վեպերը, հիմնականում վերաբերում են կանանց հիմնախնդիրներին։

1980-ական թվականներին Անդերսոնը եղել է այն շարժիչ ուժը, որը Շվեդիայի կառավարությանը հորդորել է ավելի խիստ անդրադառնալ ընտանեկան բռնությանը։ Եղել է "Cause of Death: Woman" հասարակական նախագծի հիմնադիր-ղեկավարը, որն ակտիվ գործունեություն է ծավալել տասը երկրներում։

## Ընտրյալ գործեր
* *Den man älskar agar man?*, կանանց նկատմամբ բռնության վերաբերյալ (1979 թ.) «Ցավեցնում ես սիրածդ մարդու՞ն» ("The person that you love you hurt?")
* *80 grader från Varmvattnet*, քրեական վեպ (2006 թ.), արժանացել է Շվեդիայի քրեագիր գրողների ակադեմիայի դեբյուտանտ մրցանակ, «Գեղեցկություն, օրհնություն և հույս», *Beauty, Blessing and Hope*
* *Kvinnorna på 10:e våningen*, քրեական վեպ (2008 թ.), «10-րդ հարկի կինը», *The Woman on the 10th floor*
* *Klockan 21:37*, քրեական վեպ (2009 թ.), «19:37», *9:37 pm*
* *Den sjätte gudinnan*, քրեական վեպ (2010 թ.), «Վեցերորդ աստվածուհին», *The Sixth Goddess*
* *Pojken i hiss 54*, քրեական վեպ (2011 թ.), «54 վերելակի տղան», *The Boy in Elevator 54*

## Ծանոթագրություններ

## Արտաքին հղումներ
* 

Կատեգորիա:Կանանց իրավունքների ակտիվիստներ
Կատեգորիա:Շվեդ գրողներ
Կատեգորիա:Շվեդ լրագրողներ
Կատեգորիա:Շվեդ կին վիպասաններ
Կառլսոնը վերադարձել է

**«Կառլսոնը վերադարձել է»** (), խորհրդային նկարված մուլտֆիլմ՝ ստեղծված ռեժիսոր Բորիս Ստեպանցևի կողմից։ Աստրիդ Լինդգրենի՝ Կառլսոնի մասին պատմող եռագրության երկրորդ մասի էկրանավորումն է։

## Սյուժե
«Մանչուկն ու Կառլսոնը» մուլտֆիլմի շարունակությունում Մանչուկի տանը հայտնվում է տնայի ուսուցչուհի Ֆրեկեն Բոկը։ Նա միանգամից դառնում է բնակարանի լիիրավ ղեկավարը։ Մանչուկը դժգոհ է Ֆրեկեն Բոկի մշտական արգելքներից և որոշում է վրեժ լուծել։ Մուլտֆիլմում Կառլսոնը ստացվել է գրավիչ, խանդավառ ու շարժուն, առանձնահատուկ զվարճալի ձայնով։

## Ստեղծողներ
* Սցենարիստ՝ Բորիս Լարին
* Ռեժիսոր՝ Բորիս Ստեպանցև
* Բեմադրող նկարիչներ՝ Յուրի Բուտիրին, Անատոլի Սավչենկո
* Նկարիչներ՝ Իրինա Սվետլիցա, Վերա Խարիտոնովա, Սվետլանա Սկրեբնևա, Օլգա Կիսելյովա, Վ. Գիլյարովա, Զոյա Կրեդուշինսկայա
* Օպերատոր՝ Միխայիլ Դրույան 
* Կոմպոզիտոր՝ Գենադի Գլադկով 
* Հնչյունային օպերատոր՝ Բորիս Ֆիլչիկով 
* Մոնտաժող՝ Վ. Տուրուբիներ
* Խմբագիր՝ Ռաիսա Ֆրիչինսկայա
* Տնօրեն՝ Լյուբով Բուտիրինա
* Դերերը հնչյունավորել են՝
** Կլարա Ռումյանովա - Մանչուկ / Մանչուկի մայրը 
** Վասիլի Լիվանով - Կառլսոն / Մանչուկի հայրը / հեռուստահաղորդավար
** Ֆաինա Ռանևսկայա - Ֆրեկեն Բոկ
** Ռաիսա Ֆրիչինսկայա - Ֆրեկեն Բոկ (մեկ արտահայտություն մուլտֆիլմի վերջում)

thumb|300 px|Բորիս Ստեպանցևի մուլտֆիլմի հերոսները փոստային նամականիշի վրա, Ռուսաստան, 2012 թվական (ЦФА (ИТЦ) #1654; Mi #1886)

## Հարցազրույց

## Տես նաև
*Մանչուկն ու Կառլսոնը

## Ծանոթագրություններ

## Արտաքին հղումներ
* 
* 
* Карлсон, который живёт вечно, Влада Гриневски – Статья на сайте Наш фильм.ру
* «Карлсон вернулся» Госкино СССР, 1982 г  դիաֆիլմ

Կատեգորիա:1970 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Աստրիդ Լինդգրենի ստեղծագործությունների էկրանավորումներ
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր շների մասին
Ծխածաղիկ հիբրիդային

**Ծխածաղիկ հիբրիդային**, մորմազգիների ընտանիքին պատկանող բազմամյա բույս, որի հայրենիքը Հարավային Ամերիկան է։

## Նկարագրություն
Բույս ոչ բարձր է, ուղղաձիգ և խիտ ճյուղավորված և ունի 20-70 սմ բարձրություն։ Ընձյուղները և տերևները ծածկված են սովորական կամ գեղձիկավոր խիտ մազմզուկներով։ Ծաղիկները լինում են հասարակ և լիաթերթիկ, վարդագույն, կապույտ, սպիտակ, մուգ մանուշակագույն և այլ գունավորմամբ։ Ստացվել է սպիտակ և մանուշակագույն ծխածաղիկների տրամախաչումից։ Ունի բազմաթիվ պարտիզային ձևեր և սորտեր։ Ծխածաղիկը լուսասեր է և ջերմասեր։ Գերադասում է ավազակավային և կավավազային փուխր, սննադնյութերով հարուստ հողերը։ Խոշորածաղիկ սորտերը ավելի պահանջկոտ են ջերմության և խոնավության նկատմամբ։ Արարատյան դաշտի պայամաններում առատ ոռոգում է պահանջում։

Բազմանում է սերմերով և կտրոններով։ Ցանքը կատարում են մարտին՝ ջերմոցներում։ Առաջին զույգ իսկական տերևները երևալուց հետո ծիլերը վերատնկում են արկղերում։ Մեր հանրապետության պայմաններում մշակվում է ամենուրեք, հատկապես ստորին և միջին լեռնային գոտիներում։

Օգտագործվում է ծաղկային բոլոր տիպի ձևավորումներում, նաև որպես ծաղկամանային կուլտուրա։
## Ծանոթագրություն

Կատեգորիա:Մորմազգիներ
Կատեգորիա:Դեկորատիվ բույսեր
Կատեգորիա:Ծաղկաբույսեր
Սինգապուրի ֆրանսիական համալսարան

**Սինգապուրի ֆրանսիական համալսարան** (IFS), հանդիսանում է ֆրանսիական համալսարանների համաշխարհային ցանցի մի մասը։

## Պատմություն
Միայն 2011 թվականին ֆրանսիական մշակութային ցանցը պաշտոնապես միավորվել է` ֆրանսիական համալսարան անունով՝ հետևելով համաշխարհային մշակութային բարեփոխման և կոոպերացիոն ցանցի Արտաքին գործերի  նախարարության, նաև Ֆրանսիայի եվրոպական գործերի նախարարության կողմից հաստատված 2010 թվականի  հունիսի 27֊ի օրենքին` փոխելով ֆրանսիական մշակութային գործունեությունը, որը  նախկինում մտնում էր Culturesfrance միավորման մեջ։
Այս վերակազմակերպումը  նպաստել է միասնությանը և ավելի պարզ կառավարմանը։ Ֆրանսիական դեսպանատան համալսարանը կրթության լեզվական և մշակութային համագործակցության ծառայությունները միաձուլել է` դառնալով Սինգապուրի ֆրանսիական համալսարան։ Նա սերտ  կապեր է պահպանում գլխավոր հյուպատոսության, ինչպես նաև երկրի ֆրանսիական դաշինքի գրասենյակի և ազգային ու տեղական իշխանությունների հետ։ Այսպիսով, միակ քննական կենտրոնը ստեղծվել է Սինգապուրի ֆրանսիական կենտրոնի նախարարության կողմից հմտությունների գնահատման համար, որի հիմքում ընկած է լեզուների եվրոպական ընդհանուր շրջանակը։ Այն հավատարմագրված է նաև ֆրանսիական լեզուների միջազգային հավաստագրերով։

## Մշակութային գործունեություն
Համալսարանի մշակութային կենտրոնը  մասնակցություն ունի ազգային- մշակութային կյանքում` կազմակերպելով մոտ 200 միջոցառում՝ ըստ նախագծերի։ IF- ը մասնակցում էր նաև արտաքին միջոցառումների մշակութային աջակցության շրջանակներում, և ֆրանսիա֊յի և Սինգապուրի փոխհամագործակցությամբ զարգանում էր գործընկերային հարաբերություն ուրիշ կառավարության կամ ոչ  կառավարական կազմակերպությունների հետ։ Սինգապուրի համալսարանը հատուկ առաքելություն ունի կինոյի և տեսալսողական գործունեության վերաբերյալ։ Նրա իրավասությունների շրջանակը ներառում է Հարավային Ասիայի վեց երկիր` Սինգապուր Ինդոնեզիա Մալազիա Ֆիլիպիններ Բրունեյ և Արևելյան Թիմոր։ Նա գործում է հատկապես հարավասիական CMN մի կողմից Ֆրանսիայի և եվրոպացիների հետ մյուս կողմից նաև ֆրանսիական մուլտիմեդիայի զարգացում (ֆիկցիաներ տեսախաղեր համացանց֊ հարթակներ փաստագրական ֆիլմեր ժամանակակից երաժշտություն).։
Սինգապուրի ֆրանսիական համալսարանը  դերակատարում ունի Սինգապուրի գիտության և ճարտարագիտության մեջ ֆրանսերենի օգտագործման գործում։ IF-ը օգնում է հայտնաբերել ինստիտուցիոնալ գործընկերներ և նպաստում է նրանց հաղորդակցությանը ֆրանսիական հաստատությունների հետ ինչպես տեղական, այնպես էլ եվրոպական մակարդակով։ 
IFS-ը մշակված է Սինգապուրում Ֆրանսիայի դեսպանության հետ հաղորդակցություն Merlion գիտական ծրագրով, որն իր ստեղծման օրվանից աջակցում է ավելի քան 200 նախագծեր Ֆրանսիայի և Սինգապուրի միջև։

### Վոլյա փառատոն
2014 թվականից IF կազմակերպում է organise փառատոն Voilah։ Նա հավաքագրել է ավելի քան 265000 այցելու և հանդիսատես 2017 թվականի կես ամսվա ընթացքում։

## Ծանոթագրություններ

## Արտաքին հղումներ
*Site officiel de l'IF de Singapour 

Կատեգորիա:Ֆրանսիական համալսարան
Կատեգորիա:Սինգապուրի մշակույթ
Կատեգորիա:Կրթությունը Սինգապուրում
Կատեգորիա:Ֆրանկոֆոնայի մշակույթ
Կատեգորիա:2011 հիմնադրումներ Սինգապուրում
Ուայալա

**Ուայալա** (), քաղաք Ավստրալիայում` Հարավային Ավստրալիա նահանգում։ Գտնվում է Էյր թերակղզու հյուսիսարևելյան մասում, Սպենսեր ծովածոցի հյուսիսային ծովափին (հայտնի է *Upper Spencer Gulf* անվամբ, այսինքն՝ Սպենսերի Վերին ծովածոց), նահանգի մայրաքաղաք Ադելաիդայից 395 կմ հեռավորության վրա։ Բնակչությունը կազմում է 21 122 մարդ (2006 թվականի մարդահամար), ինչը նրան դարձնում է նահանգի բնակչության թվով երրորդ քաղաքը՝ Ադելաիդայից (ավելի ճիշտ Ադելաիդական քաղաքային ագլոմերացիայից) և Մաունտ-Գամբիրից հետո։

## Պատմություն
thumb|left|Ուայալական նավահանգստում նավամատույց հանքաքարեր բառնալու համար
Ուայալայի պատմությունը կապված է ավստրալիական լեռնահանքարդյունաբերության հսկայի BHP Billiton պատմության հետ։ Ուալան առաջացել է 1901 թվականին, որպես նավահանգիստ Սպենսեր ծովածոցի միջոցով երկաթի հանքաքարը տեղափոխելու համար։ Հանքաքարը  այստեղ է բերվել նեղուղի երկաթուղով Միդլեբեկ սարի վրա գտնվող այդ ընկերության հանքերից և նավերով տեղափոխվել է ծովածոցի մյուս ափ՝ Պորտ Պիրի, որտեղ այն օգտագործվել է որպես հոսք կապարի ձուլման պրոցեսում։ Ուայալան քաղաք է դարձել 1920 թվականին, նավահանգիստն ընդարձակվել է և երկաթի հանքաքարը սկսել են ծովով տանել երկրի արևելքում գտնվող Նյուկասլի մետալուրգիական գործարան։

Բուն Ուայալան դարձել է արդյունաբերական մեծ քաղաք 1939 թվականին, երբ սկսվել են շինվել առաջին հրահալոցային վառարանները և նավաշինարանը։ 1965 թվականին այստեղ եղել է ամբողջական արդյունաբերական կոմբինատ։ Երկրորդ համաշխարհային պատերազմի ժամանակ նավաշինարանը կառուցել է բավականաչափ նավեր երկիրը պաշտպանելու համար և դարձել է ամենամեծը Ավստրալիայում։ Քանի որ այստեղ գրեթե խմելու ջուր չկար, 1978 թվականին կառուցվել է գլխավոր ջրմուղը Մուրեյ գետից։ 1976 թվականին բնակչության թիվը հասել է 33 հազար մարդու։ Շուտով նավաշինարանը փակվել է՝ չդիմանալով Ճապոնիայի հետ մրցակցությանը (1978) և մետաղագործական արդյունաբերությունը սկսել է աստիճանաբար անկում ապրել։

21-րդ դարի սկզբին հանքարդյունաբերությունը Հարավային Ավստրալիայում կրկին վերելք է ապրում, ինչը դրական է անդրադառնում Ուայալայի արդյունաբերական ակտիվության վրա։

## Տեսարժան վայրեր
thumb|right|295px|«Ուայալա» հետախուզական ռազմանավ
«Ուայալա» հետախուզական ռազմանավն (HMAS Whyalla) ուալական նավագործարանի առաջին նավն է, որ ջուր է իջեցվել և անվանվել է ի պատիվ քաղաքի։ 1984 թվականին նրա դուրսգրումից հետո այն գնվել է Ուայալայի քաղսովետի կողմից՝ 5000 ավստրալիական դոլարով, վերադարձվել հայրենի քաղաք և 1987 թվականին տեղադրվել է ծովափից 2 կմ հեռավորության վրա։ Այն դարձել է 1988 թվականի հոկտեմբերի 29-ին բացված քաղաքի Ծովային թանգարանի կենտրոնը։

Կենդանաբանների և ստորջրյա լողի սիրահարների կողմից համաշխարհային համբավ ունի Ուայալայի հյուսիս-արևելքում գտնվող Ֆոլս-Բեյի (False Bay) ծովախորշը, որտեղ ամեն ձմեռ (հարավային կիսագունդ) զուգավորման շրջանում հավաքվում են հսկայական ավստրալիական թանաքաձկները։ Համեմատաբար ոչ մեծ խորություններում թանաքաձկներին կարելի է հետևել ոչ միայն աքվալանգով այլև խողովակով։

## Ծանոթագրություններ

Կատեգորիա:1901 թվականին հիմնադրված բնակավայրեր
Կատեգորիա:Ավստրալիայի քաղաքներ
Կատեգորիա:Բնակավայրեր այբբենական կարգով
Արթուր Ադամյան

**Արթուր Արմենի Ադամյան** (), հայ ֆուտբոլիստ, «Գանձասար» թիմի կիսապաշտպան։

## Ակումբային գործունեություն
2008 թվականին խաղացել է «Պատանի» ակումբում (մինչև 17 տարեկանների Հայաստանի ֆուտբոլի պատանեկան հավաքական), որի կազմում հանդես էին գալիս բարձրագույն լիգայի ակումբների պատանիներ։ Մարզիկների մարզավիճակը պահպանելու նպատակով ակումբին հրավիրել էին «Հայաստանի առաջին առաջնություն»։

Դրանից հետո Ադամյանը խաղացել է սմոլենսկի «Դնեպր» ակումբում (ֆուտբոլի երկրորդ դիվիզիա) և «Կրասնոդարի» երիտասարդական հավաքականում։ Այստեղ խաղալու ընթացքում գտնվել է Կալինինգրադի «Բալթիկա» թիմի հետաքրքրության ոլորտում։ Առաջին դիտումից հետո ակումբի մարզչական խումբը որոշեց Ադամյանի հետ պայմանագիր չկնքել, և հաջորդ հավաքին «Բալտիկա»-ն մեկնեց առանց նրա։

Որոշ ժամանակ անց դիտարկում է անցել Երևանի «Միկա» ակումբում։ Ադամյանի խաղը դուր եկավ ակումբի մարզչական կազմին, բայց քանի որ ակումբը այդ ժամանակ Կիպրոսում էր, նրանք չկարողացան տեղում Ադամյանի հետ աշխատանքային պայմանագիր կնքել։ Վերադառնալով Հայաստան՝ «Միկա» ակումբը միաժամանակ պայմանագիր կնքեց Արթուր Ադամյանի և Հենրիկ Հարությունյանի հետ։ Ադամյանի պայմանագիրը կնքվեց 1․5 տարի ժամկետով։

## Նվաճումներ
; «Միկա»
* Հայաստանի ֆուտբոլի Սուպերգավաթի մրցանակակիր, 2012

## Անձնական կյանք
Արթուր Ադամյանը նախկին ֆուտբոլիստ, այժմ մարզիչ Արմեն Ադամյանի որդին է և Արտաշես Ադամյանի եղբորորդին։

## Ելույթների վիճակագրություն
*2013 թվականի փետրվարի 24-ի տվյալներ*

## Ծանոթագրություններ

## Արտաքին հղումներ
* Էջը ՀԴԴ-ի պաշտոնական կայքում 
* 
* 

Կատեգորիա:Գանձասարի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Միկայի ֆուտբոլիստներ
Երնջակ դաշտային

**Երինջնակ դաշտային**, նեխուրազգիների ընտանիքին պատկանող բազմամյա, երկշաքիլավոր մոլախոտ, որը տիպիկ բարեխառն գոտու բույս է։ Նրա ծաղկակիցները փշապատ են։

## Նկարագրություն
Արմատն առացքային է, ժապավենաձև, խորը գնացող։ Արմատավզիկից սովորաբար առաջանում է զարգացած, հաստ ցողունը, որը ճյուղավորում է վերին կեսից։ Ցողունն ուղղականգուն է, ողորկ, հասնում է մինչև 70 սմ բարձրության։ Ինչպես ցողունն, այնպես էլ ամբողջ բույսն ունի կանաչաարծաթավուն երանգավորում։ Տերևները եռաբաժան են, սուր, փշաձև կտրտված, կոթունավոր, կոշտ։ Ծաղիկը գնդաձև է՝ սպիտակավուն պսակաթերթերով, պտուղը՝ ձվաձև։ 1000 սերմը կշռում է 2 գրամ։

## Բազմացում
Բույսը կարող է տարածվել ու բազմանալ ինչպես այս, այնպես էլ ամբողջ բույսի կամ նրա մի մասի կոտրվել-գլորվելու և վեգետատիվ ճանապարհով՝ հսկայական վնաս հասցնելով հատկապես բնական խոտհարքներին, արոտներին ու մարգագետիններին, ինչպես նաև մշակաբույսերի ցանքերին ու տնկարկներին։

## Տարածվածություն
Ծայր հյուսիսում, ինչպես նաև արևադարձային տաք ու խոնավ գոտիներում այն չի աճում։ Լայնորեն տարածված է Եվրոպայի միջին, բարեխառն գոտիներում, Միջին Ասիայում, Կովկասում, Հայաստանի բոլոր գոտիներում։ Արոտներից ու մարգագետիններից բացի աղբոտում է նաև հացաբույսերի ու միամյա խոտաբույսերի ցանքերը։
## Ծանոթագրություններ

Կատեգորիա:Բույսեր այբբենական կարգով
Կատեգորիա:Հովանոցավորներ
Կատեգորիա:Մոլախոտներ
Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Բարձրյալի խրատանին

**Բարձրյալի խրատանին** (), սկանդինավյան «Ավագ Էդդա» էպոսի երկրորդ և ամենածավալուն երգը։ Հին իսլանդերենում Háva նշանակում է բարձր, իսկ mál՝ խոսք։ Երգը բաղկացած է 164 տնից։ Չափածո խրատների այս ստվար ամբողջությունը հնչում է խորհրդավոր Բարձրյալ անունով հանդես եկող Օդինի բերանից։ Սկալդները՝ սկանդինավյան գուսանները, սկզբնական շրջանում այս խրատները բանավոր կերպով ավանդել են հյուսիսեվրոպական գրեթե բոլոր ժողովուրդներին։ Խրատանու պատգամները՝ վիկինգների այդ ինքնատիպ սահմանադրությունը, լայն կիրառություն են գտել սոցիալական բոլոր խավերի համար։

## Նկարագրություն
«Բարձրյալի խրատանին» երգի առաջին 95 բանաստեղծական տները վերաբերում են հյուրընկալության կանոններին։ Օդինն իր խրատների շարքում միշտ շեշտադրում է խելոքների և հիմարների հակադրությունը։ Կյանքի համարյա բոլոր դրվագներում խելոքները կարողանում են օգտվել այդ խրատներից՝ ճիշտ ընկալելով դրանք և կիրառելով առօրյայում։ Սկանդինավյան ժողովուրդները բնակվում են ցուրտ վայրերում, և Օդինը նախ խորհուրդ է տալիս հյուրին ջերմորեն դիմավորել, ներս հրավիրելուց հետո առաջին հերթին նրան տեղ տալ տանը վառվող կրակի մոտ, ապա հոգալ ուտելիքով հյուրասիրելու և տաք հագուստ տալու մասին։ Խրատների մի մասը վերաբերում է տանտիրոջը, մի մասը՝ հյուրին։ Հյուրընկալվողներին բարձրյալ Օդինը խորհուրդ է տալիս շատախոսությամբ չզբաղվել, գարեջուր չափից ավելի չխմել։ Չի կարելի նաև մեկի տանը երկար հյուրընկալվել, քանի որ այդպիսով նա կդառնա անցանկալի ու աներես կհամարվի։

84-րդ տնից խրատները փոխում են իրենց բնույթը, և հիմնականում խոսվում է կանանց հանդեպ սիրո մասին։ Նա հայտնում է, որ չի կարելի տեղի տալ կանանց գայթակղություններին, այլ պետք է միշտ սթափ և զգոն լինել։ Սակայն անաղարտ սիրո մաքուր զգացմունքը գովելի է գերագույն աստծո համար, և նա արգելում է որևէ մեկին մեղադրել՝ սիրելու համար, քանի որ «խելոքն էլ է հանգրվանում սիրո խճճված ոստայնում, և իմաստունն էլ է խենթանում, անմիտ մանչուկի վերածվում անհագ սիրո հզոր գրկում»։

138-145-րդ տներում գովերգվում է իմաստնությունը և նրան ձգտելը։ Իր օրինակով Օդինը պատմում է, թե ինչպես է հանուն իմաստնության ինքը՝ գերագույն աստվածը ինքնազոհողության գնացել և ինչպիսի դժվարություններ ու զրկանքներ է կրել. Իգդրասիլ անունով հացենին համարվում էր տիեզերական ծառը, որի ճյուղերին գտնվում էին աստվածների, մարդկանց ու մյուս էակների բնակավայրերը՝ աշխարհները։ Իսկ արմատներում էր Հել անդրաշխարհը։ Եվ ահա, Օդինը ժամանակին իրեն գամել էր այդ ծառի վրա, որպեսզի արմատներում պահվող իմաստնության աղբյուրից ստանար խորհրդավոր ռուների (ծածկագրերի) գաղտնիքը։ Հանուն իմաստնության Օդինը զոհաբերում է նաև իր մեկ աչքը։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Բանահյուսություն
Կատեգորիա:Սկանդինավյան դիցաբանություն
Կատեգորիա:Իսլանդական գրականություն
Հայկաբերդ

**Հայկաբերդ** (նաև՝ **Սարդուրիխինիլի**, Սարդուրիհուրդա, թուրքական անվանումն է՝  /Չավուշթեփե/, քրդական անվանումն է  /*Ասպեսին*/), ամրոց-բնակատեղի պատմական Հայաստանի Հայոց ձոր գավառի Աստվածաշեն գյուղի հյուսիսարևելյան եզրին գտնվող բլրաշարի արևմտյան հրվանդանաձև ծայրին, ներկայի Թուրքիայի Հանրապետության Վանի նահանգի Գյուրպընար շրջանի Չավուշթեփե գյուղում։ Ամրոցը կազմված է երկու մասից՝ Վերին և Ներքին բերդերից։ Վերին բերդը գտնվում է արևելքում՝ ծովի մակերևույթից 1862 մետր բարձրության վրա։ Ներքին բերդը գտնվում է արևմուտքում ծովի մակերևույթից 1849 մետր բարձրության վրա։

## Պատմություն
Գոյութուն ունեն Հայկաբերդ ամրոցի հիմնադրման և ժամանակագրության մասին մի շարք տեսակետներ։ Համաձայն Մծուրք քաղաքում ծնված ասորի պատմիչ Մար Աբաս Կատինայի տեղեկության հիման վրա 18-րդ դարի հայազգի աշխարհագրագետ, Մխիթարյան միաբանության անդամ Ղուկաս Ինճիճյանը ենթադրել է, որ Հայկաբերդը այն վայրն է, որտեղ Բելի դեմ հաղթական ճակատամարտից հետո Հայկը հիմնեց Հայք դաստակերտը, որի անունով շրջակա տարածքը կոչվեց Հայոց ձոր։ Համաձայն մի այլ պատմիչների՝ Հայկաբերդը հիմնադրել է Վանի թագավորության արքա Սարդուրի Բ-ն՝ այն անվանելով Սարդուրիհուրդա կամ Սարդուրիխինիլի։

## Պատկերասրահ

File:Haykaberd 1.jpg|
File:Haykaberd 2.jpg|
File:Haykaberd 3.jpg|
File:Haykaberd 4.jpg|
File:Haykaberd 5.jpg|
File:Haykaberd 6.jpg|
File:Haykaberd 7.jpg|
File:Haykaberd 8.jpg|


## Կառուցվածք

Հայկաբերդը կառուցված է լեռնաճյուղի վրա և պայմանականորեն բաժանվում է երկու մասի՝ Վերին և Ներքին ամրոցներ։ Վերին ամրոցը ներքևի հատվածից բարձր է շուրջ 30 մետրով։ Այստեղ գտնվում է Խալդի աստծո տաճարը, որն ունի 80 x 65 մետր մակերես։ Ներկայում գրեթե ավերված է, մասամբ պահպանվում են հիմքերը։ Ներքին հատվածը ստորոտից բարձր է շուրջ 50 մետրով և ունի 430 x 75 մետր մակերես։ Ընդհանուր առմամբ ամրոցն ունի 1 կիլոմետր երկարություն ունեցող շրջապարիսպ, որի յուրաքանչյուր 6-10 մետրը մեկ հզորացված է եղել ուղղանկյուն որմնահեցերով։ Ամրոցի երկու հատվածները միմյանց հետ կապված են եղել մեջտեղում գտնվող դարպասով։ Ստորին հատվածում գտնվում է Վանի թագավորության դիցարանի ներկայացուցիչ բժշկության աստված Իրմուշինի տաճարի ավերակները, ինչպես նաև արևելքից արևմուտք տեղակայված մի շարք շինությունների մնացորդներ։ Շինությունների մի մասը նայելիս են եղել գլխավոր փողոցի կողմը։ Առկա են վիմափոր հորեր և կարասների սրահը, որի ներսում հսկայական կարասները դասավորված են չորս շարքով։

## Ծանոթագրություններ

Կատեգորիա:Հայկական բերդեր և ամրոցներ (Թուրքիա)
Կատեգորիա:Հայկ նահապետ
Կատեգորիա:Հայոց ձոր գավառի շենքեր և կառույցներ
Կատեգորիա:Արևելյան Անատոլիայի հնավայրեր
Միջազգային կազմակերպությունների ֆրանկոֆոն պաշտոնյաների համագումար

**Միջազգային կազմակերպությունների ֆրանկոֆոն պաշտոնյաների համագումար** (, **AFFOI**),  ֆրանսերեն խոսող միջազգային քաղաքացիական ծառայողների գլոբալ ցանց։

Համագումարը ձևավորվել է 2007 թվականին Հաագայում Միավորված ազգերի կազմակերպության (ՄԱԿ) ներկայացուցիչների կողմից՝ Արդարադատության միջազգային դատարան (ICJ),  Միջազգային քրեական դատարան (ICC), Քիմիական զենքի արգելման կազմակերպություն (OPCW), Եվրոպական տիեզերական գործակալություն (ESA), Եվրոպոլ և Eurojust, այժմ ներկայացված է 57 միջազգային կազմակերպություններում։

ՄԿՖՊՀ նպատակն է միջազգային կազմակերպությունների գործունեության մեջ պաշտպանել լեզվական, մշակութային և հայեցակարգային բազմազանությունը։

ՄԿՖՊՀ գրասենյակներ ունի Հաագայում, Նյու Յորքում, Վաշինգտոնում, Ժնևում, Լյուքսեմբուրգում, Բրյուսելում, Ադիս Աբեբայում։ Գլխամասը գտնվում է Հաագայում, Նիդերլանդներ։

## Պատմություն
Միջազգային կազմակերպությունների ֆրանկոֆոն պաշտոնյաների համագումարի կոնվենցիան ստորագրվել է 2007 թվականի մարտի 21-ին Միջազգային քրեական դատարանի դատավոր Բրունո Կոտտեի, Արդարադատության միջազգային դատարանի դատավոր Ռոննի Աբրահամի, Քիմիական զենքի արգելման կազմակերպության տնօրեն Պատրիս Պլանքը, Միջազգային կազմակերպությունների ֆրանկոֆոն պաշտոնյաների համագումարի նախագահ Դոմինիկ Հոպպեն, Եվրոլոլի տնօրեն Միշել Քիյեն, Eurojust գլխավոր դատախազ Ժերար Լուբենսը և ESA-ի գլխավոր քարտուղար Ժան Ժակ Դորդենը։

## Ծանոթագրություններ

## Արտաքին հղումներ
*  
*''Francophonia's official website'' 
* Association internationale des maires francophones
* Association internationale des parlementaires francophones

Կատեգորիա:2007 հիմնադրված կազմակերպություններ
Կատեգորիա:Պայմանագրով հիմնադրված միջկառավարական կազմակերպություններ
Կատեգորիա:Ֆրանկոֆոնիա
Սաատչի թանգարան

**Սաատչի թանգարան**, Ժամանակակից արվեստի թանգարան Լոնդոնում, հիմնադրվել է 1985 թվականին Չարլզ Սաատչիի կողմից։ Համարվում է Լոնդոնի ամենահայտնի թանգարաններից մեկը։

## Պատմություն
Սաատչիի թանգարանը բացվել է 1985 թվականին Սանտ Ջոնս Վուդ թաղամասում, Բսունդարի Ռոուդում։ Առաջին ցուցահանդեսի ժամանակ, որ անցկացվել է 1985 թվականի մարտից մինչև հոկտեմբեր, ցուցադրվել են մինիմալիստ Դոնալդ Ջադդի, աբստարակցիոնիստներ՝ Մարդան Բրայսի և Թամբլի Սայի, ինչպես նաև Էնդի Ուորհոլի աշխատանքները։

Պատկերասրահը մի քանի անգամ փոխել է իր գտնվելու վայրը։

## Ծանոթագրություններ

## Արտաքին հղումներ
*Virtual tour of the gallery 
*Sunday Times Q&A with Charles Saatchi, 2008 
*BBC video coverage of ''The Revolution Continues''
*Video review of ''The Revolution Continues'' from The Daily Telegraph 
*''The Revolution Continues'' in pictures, from the BBC
*Pictures of the gallery at County Hall highlights of the collection
*Charles Saatchi, Readers Q&A, The Art Newspaper 
*Charles Saatchi, Readers Q&A, The Independent 
*The Stuckists' criticisms
*STUART in The Independent 30 November 2006 
*STUART in The Sunday Times 24 December 2006 
*STUART in New York Times 18 December 2006  

Կատեգորիա:1985 հիմնադրումներ Միացյալ Թագավորությունում
Կատեգորիա:1985 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Լոնդոնի թանգարաններ
Խոզանուկ անթավ

մինի
մինի
**Խոզանուկ անթավ** (), դաշտավլուկազգիների ընտանիքին պատկանող միամյա բույս։

## Նկարագրություն
Բույսն ունի փնջաձև, հզոր արմատային համակարգ։ Ցողունն ուղիղ է, 50 սմ բարձրությամբ, թփակալման հանգույցից լավ ճյուղավորվող։ Հիմնականում մերկ է։ Ծաղկաբույլը գլանաձև ու խիտ է։ Խոզանները (քիստերը) հասկիկներին կից են ու շեկ։ Հենց այդ գույնի շնորհիվ էլ այն արտաքնապես կարելի է զանազանել կանաչ խոզանուկից։ Ամբողջ բույսը թխակապույտ է, դրա համար էլ այն հաճախ անվանում են թխակապույտ խոզանուկ։ Սերմերը մանր են, ձվածիր, ունեն դեղնաշագանակագույն գունավորում՝ փոքր-ինչ գորշավուն երանգով։ Նպաստավոր պայմաններում կարող է տալ մինչև 6000 սերմ, որոնք իրենց կենսունակությունը պահպանում են 10-15 տարի։

Սերմերը ծլում են ուշ գարնանը՝ աղբոտելով ուշ գարնանացան բանջարաբոստանային մշակաբույսերի ցանքերն ու տնկարկները։ Ծիլերը գրեթե չեն տարբերվում կորեկի ու սուդանի խոտի ծիլերից։

## Տարածվածություն
Անթավ խոզանուկը տարածված է Եվրոպայի միջին գոտում, Ղրիմում, Միջին Ասիայում, Կովկասում։ Հայաստանում տարածված է Արարատյան հարթավայրի նախալեռնային ու լեռնային գոտիների դաշտային բոլոր կուլտուրաների ցանքերում ու այգիներում։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Դաշտավլուկազգիներ
Կատեգորիա:Մոլախոտեր
Կատեգորիա:Միամյա բույսեր
Սիրահարված ամպը

**«Սիրահարված ամպը»** (), խորհրդային մուլտիպլիկացիոն ֆիլմ՝ ստեղծված Ռոման Կաչանովի և Անատոլի Կարանովիչի կողմից, թողարկվել է «Սոյուզմուլտֆիլմ» ստուդիայի կողմից 1959 թվականին։

Ստեղծված լինելով ավանգարդ ոճով՝ մուլտֆիլմն ստացել է լայն ճանաչում ԽՍՀՄ-ում և արտասահմանում։ Արժանացել է մրցանակների արտասահմանյան կինոփառատոններում։ Խորհրդային առաջին մուլտֆիլմն է, որն արժանացել է Կինոմամուլի միջազգային ֆեդերացիայի հեղինակավոր մրցանակին։

## Սյուժե
Սցենարը գրել է թուրք լեգենդար կոմունիստ բանաստեղծ Նազըմ Հիքմեթը։ Այդ ժամանակ նա գտնվում եր ԽՍՀՄ-ում տարագրության մեջ։ Մուլտֆիլմի տեսաշարն ուղեկցվում է նրա բանաստեղծություններով։

Սա հեքիաթ է գեղեցիկ Այշեի (օազիսի տիրուհի) և նրան սիրահարված ամպի մասին։ Սայֆին՝ անապատի չար տիրակալը, փորձում է կործանել Այշեին ու նրա օազիսը. խոտերը ծառերի ու ծաղիկների հետ ծածկվում են անապատի ավազով, սակայն ամպն իր կյանքի գնով (նա անձրևի տեսքով թափվում է օազիսի վրա) փրկում է սիրելիին ու նրա այգին։

Ֆիլմի հանգուցալուծումն ու նրա ավարտն ուղեկցվում են Նազըմ Հիքմեթի տողերով. «Այշե, նայիր երկինք։ Այնտեղ ամպն է մեռնում։ Որպեսցի ապրի քո կանաչ այգին։ Որ խշշան խոտերը։ Որ կանաչեն արմատները... Նայի՛ր, կանաչում են ճյուղերը։ Մի՛ լացիր, Այշե։ Նայիր նրանց։ Չի մեռնում նա դարերով, ով մեռնում է հանուն ուրիշների։ Եվ հերոսներին խղճահարություն պետք չէ։ Նրանք ապրում են ամեն ինչում։ Ինչպես այս ամպը մնաց՝ դառնալով արտացոլում ջրում...»

## Ստեղծողներ
* *Ռեժիսորներ՝ [[Անատոլի Կարանովիչ]], [[Ռոման Կաչանով]]*
* *Սցենարի հեղինակ՝ [[Նազըմ Հիքմեթ]]*
* *Օպերատոր՝ [[Միխայիլ Կամենեցկի]]*
* *Բեմադրող նկարիչ՝ Վլադիմիր Սոբոլյով*
* *Կոմպոզիտոր՝ Անդրեյ Բաբաև* 
* *Հնչյունային օպերատոր՝ [[Բորիս Ֆիլչիկով]]*
* *Նկարիչ՝ Վալենտինա Վասիլենկո*
* *Խմբագիր՝ Վ. Տուլյակովա*
* *Մուլտիպլիկատոր-տիկնիկավարներ՝ Բորիս Մեերովիչ, Վլադիմիր Պուզանով, [[Վյաչեսլավ Շիլոբրեև]]*
* *Տիկնիկների հեղինակներ՝ Վ. Կուրանով, Պավել Գուսև, Գենադի Լյուտինսկի, Օլեգ Մասաինով, Վ. Չերնիխովա, [[Ռոման Գուրով]]ի գլխավորությամբ*
* *Ֆիլմի տնօրեն՝ Նաթան Բիտման*

## Մրցանակներ
* 1960 – Մուլտիպլիկացիոն կինոյի III միջազգային կինոփառատոն Անեսիում – Ժյուրիի հատուկ մրցանակ «Արվեստում բանաստեղծականության և ժողովրդականության համար»
* 1960 – Տիկնիկային և խամաճիկային ֆիլմերի II միջազգային կինոփառատոն Բուխարեստում - Արծաթե մեդալ,
* 1960 – Կարճամետրաժ ֆիլմերի VII միջազգային կինոփառատոն Օբերհաուզենում - Կինոմամուլի միջազգային ֆեդերացիայի մրցանակ։

## Հետաքրքիր փաստեր
* Ֆիլմն ստեղծվել է մուլտիպլիկացիոն հազվադեպ ոճով։ Նրանում վարպետորեն համադրված են ծավալային «վերադասավորման», պարզ «վերադասավորման», ինչպես նաև տիկնիկային ու նկարված մուլտիպլիկացիայի տեխնիկաները։ 
* Այս կարճ մուլտֆիլմն ստեղծվել է Խրուշչովյան «ձնհալի» ժամանակ։ Մուլտֆիլմի՝ այդ ժամանակի համար ռեֆորմատորական էսթետիկան օտարերկրացի հանդիսատեսի զգալի մասի համար դարձել է ԽՍՀՄ-ում տեղի ունեցող փոփոխությունների մարմնացում։

## Ծանոթագրություններ

## Գրականություն
* Содержание: Назым Хикмет «Влюблённое облако» — стр. 23. Иллюстрации и текст по мультфильмам.

## Արտաքին հղումներ
* Մուլտֆիլմը Аниматор.ру կայքում

Կատեգորիա:1959 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ուիլյամ Ապշոու

**Ուիլյամ Դեյվիդ Ապշոու** (, ), ամերիկացի քաղաքական գործիչ, 1919-1927 թվականներին եղել է Ջորջիա նահանգի ներկայացուցիչը ԱՄՆ-ի Ներկայացուցիչների պալատում։ 1932 թվականին կուսակցության կողմից առաջադրվել է որպես նախագահի թեկնածու։ Եղել է շարժման վճռական կողմնակից մեկը և հայտնի է որպես «ամենաչորը չորերից»։

## Կենսագրություն
Ուիլյամ Ուպշոուն ծնվել է 1866 թվականի հոկտեմբերի 15-ին, Ջորջիա նահանգի Քովետա շրջանшում, Նյունանաի մոտակայքում։ 18 տարեկանից նա տառապել է ողնաշարի վնասվածքից, օգտվել է հաշմանդամության սայլակից և մինչև կյանքի վերջին ամիսները քայլել է հենակներով։ 1906 թվականից Ապշոուն եղել է Ջորջայի Անտիսալունյան (Anti-Saloon) լիգայի փոխնախագահը, և կարևոր դեր է խաղացել ԱՄՆ-ի հարավում առաջին պետական չոր օրենքի (ոգելից խմիչքներն արգելող օրենք) ընդունման գործում։ Արգելքի պաշտպանությունը կարևոր գործոն էր 1915 թվականին երկրորդ Կու-կլուքս-կլանի (1920-ականների խմբավորում) հիմնադրման գործում։ Սակայն Ապշոուն Կլանի համակիր չէր և մի անգամ դեմ էր գնացել Կլանի թեկնածուի աջակցմանը ընտրովի պաշտոնում։

Ապշոուն չորս ժամկետ շարունակ եղել է Ջորջայի ներկայացուցիչը ԱՄՆ-ի Ներկայացուցիչների պալատում (1918-1920-1922-1924): Հայտնի լինելով որպես «կոնգրեսի Բիլլի Սանդի», Ապշոուն աջակցել է Հարավային բողոքականության ամենաազդեցիկ քաղաքական գործիչներին, այդ թվում ավետարանական Բոբ Ջոնսին, ով հիմնադրել էր Բոբ Ջոնսի համալսարանը։ Ապշոուն 1927 թվականից  մինչև 1932 թվականը եղել է Ֆլորիդայի Լին Հավենի (Lynn Haven) Բոբ Ջոնսի քոլեջի հոգաբարձուների խորհրդի անդամ, խորհրդից հեռացվել է խորհրդի տարեկան ժողովին չներկայանալու և փաստաթղթերը չլրացնեկու պատճառով։

1932 թվականին նա արգելք կուսակցության կողմից առաջադրվել է որպես Միացյալ Նահանգների նախագահի թեկնածու, կուսակցությունը դեմ էր ալկոհոլային խմիչքների վաճառքին և օգտագործմանը։ Ապշաուն  հինգերորդն էր, պարտվելով՝ Ֆրանկլին Ռուզվելտին (ով «չոր օրենքի» չեղարկման կողմնակից էր), գործող հանրապետական նախագահ Հերբերտ Հուվերին, սոցիալիստական թեկնածու Նորման Թոմսին և կոմունիստական թեկնածու Ուիլյամ Ֆոստերին։

Իր կյանքի ողջ ընթացքում նա ալկոհոլի արգելքի ուժեղ կողմնակից էր։ 1951 թվականի փետրվարին նա հայտարարեց, որ Ուիլյամ Բրենեմին իրեն բուժել է։ Ապշաուն մահացել է 1952 թվականի նոյեմբերի 21-ին։

## Ծանոթագրություններ

## Արտաքին հղումներ
* Краткая биографическая информация
* William D. Upshaw "The Georgia Cyclone" Our candidate for President in 1932
* Статья в газете "Голос исцеления" от апрель-май 1951 года

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ